Πατριάρχης Νικήτας Α΄

Ο Νικήτας ο Α΄ (... - 7 Φεβρουαρίου 780) ήταν Πατριάρχης Κωνσταντινουπόλεως.  

Ήταν σλαβικής καταγωγής και ευνούχος. Διετέλεσε ιερέας στο ναό των Αγίων Αποστόλων. Επιβλήθηκε στο Πατριαρχικό θρόνο από τον εικονομάχο Αυτοκράτορα Κωνσταντίνο τον Ε' το 766 και παρέμεινε μέχρι το 780. Αν και ηπιότερος του προκατόχου του, έλαβε ενεργό μέρος στη καταδίωξη των εικονολατρών και έστεψε συμβασιλέα τον γιο του Αυτοκράτορα Κωνσταντίνου, τον Λέοντα. Οι εικονολάτρες τον χαρακτήριζαν απαίδευτο και άβουλο όργανο της πολιτικής του αυτοκράτορα. Πέθανε στις 7 Φεβρουαρίου του 780.

Η Ζ' Οικουμενική Σύνοδος το 787 τον απεκήρυξε και τον αναθεμάτισε.

Παραπομπές

Πηγές 
 Οικουμενικό Πατριαρχείο
 

Νικήτας Α
Εικονομαχία
Βυζαντινοί του 8ου αιώνα
Επίσκοποι του 8ου αιώνα